Unelmien talli
Sarja on syntynyt aikoinaan Lehtinevan alettua kirjoittaa sitä ystävälleen "Elinalle". Tarinasta paisui kuitenkin vahingossa kirjasarja, jonka viimeinen osa "Unelmien lupaus" julkaistiin alkukeväästä 2010. Sarja on kerännyt itselleen uskollisen lukijakunnan ja tunnetaankin ehkä paremmin kristillisen kirjallisuuden piireissä. Kristillisenä nuortenkirjasarjana Unelmien talli onkin ainutlaatuinen Suomessa.
Satumaan sarja
Satumaan sarja oli kustannusliike Valistuksen vuosina 1954–1963 julkaisema kirjasarja, jossa ilmestyi kaikkiaan 14 lähinnä 5–10-vuotiaille lapsille tarkoitettua satukirjaa. Teokset painettiin Helsingissä Valistuksen omassa kirjapainossa.